b'\n_START_ARTICLE_\nProblem 196\n_START_SECTION_\nNiti, semena in sorodna \xc5\xa1tevila\n_START_PARAGRAPH_\nNit je zaporedje \xc5\xa1tevil, ki na ta na\xc4\x8din lahko ali pa ne vodijo do palindromnega \xc5\xa1tevila. Vsako dano seme in pripadajo\xc4\x8de sorodno \xc5\xa1tevilo bo konvergiralo po isti niti. Nit ne vsebuje izvirnega semena ali sorodnega \xc5\xa1tevila, ampak le \xc5\xa1tevila, ki so skupna obema, potem, ko konvergirajo._NEWLINE_Semena tvorijo podmno\xc5\xbeico \xc5\xa1tevil, ki ne dajo palindromnega \xc5\xa1tevila, oziroma najmanj\xc5\xa1ega \xc5\xa1tevila, ki tvorijo nit. Nit je lahko samo palindromno \xc5\xa1tevilo. Prvi trije primeri so prikazani krepko v zgornjem seznamu._NEWLINE_Sorodna \xc5\xa1tevila tvorijo podmno\xc5\xbeico \xc5\xa1tevil, ki ne dajo palindromnega \xc5\xa1tevila, in vsebujejo vsa \xc5\xa1tevila niti, razen semena ali drugega \xc5\xa1tevila, ki bo konvergiralo po dani niti po eni iteraciji. Ta izraz je vpeljal Kod\xc5\xbei Jama\xc5\xa1ita leta 1997.\n_START_SECTION_\nDokaz in dvoji\xc5\xa1ki sestav\n_START_PARAGRAPH_\nDokaza, da zgornja \xc5\xa1tevila nikoli ne dajo palindromnega \xc5\xa1tevila na ta na\xc4\x8din, ne poznamo. To velja za deseti\xc5\xa1ki sestav. V dvoji\xc5\xa1kem sestavu so dokazali, da tak\xc5\xa1na \xc5\xa1tevila obstajajo, na primer \xc5\xa1tevilo 10110 (deseti\xc5\xa1ko 22)._NEWLINE__NEWLINE_   10110 + 1101 = 100011_NEWLINE_  100011 + 110001 = 1010100_NEWLINE_ 1010100 + 10101 = 1101001_NEWLINE_ 1101001 + 1001011 = 10110100_NEWLINE_10110100 + 101101 = 11100001_NEWLINE_ ..._NEWLINE_\xc5\xa0tevilo 1100001011 (deseti\xc5\xa1ko 779) na primer potrebuje 32 iteracij, da postane palindromno 10010000001011111111010000001001._NEWLINE_\xc4\x8clanek je dopolnjen s \xc4\x8dlankom iz PlanetMath.org'